ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2352/96 υποβολή: Graham Watson (ELDR) προς το (27 Αυγούστου 1996)

Θέμα: Ανθρώπινα δικαιώματα στην Τουρκία

Ποιά είναι η στάση του Συμβουλίου όσον αφορά την πλήρη συμμόρφωση του Ιράκ προς τα οριζόμενα στην απόφαση 986 του ΟΗΕ, όσον αφορά την επαναλειτουργία του αγωγού Ιράκ-Τουρκίας καθώς και όσον αφορά τις συνεχείς παραβιάσεις του καθεστώτος κυρώσεων με τις ιρακινές πωλήσεις διυλισμένων καυσίμων στην Τουρκία;

Απάντηση (17 Ιανουαρίου 1997)

Το Ψήφισμα 986 το Συμβουλίου Ασφαλείας των Ηνεμένων Εθνών επιτρέπει στο Ιράκ πωλήσεις περελαίου αξίας 2 δισεκατ. δολλαρίων ΗΠΑ εντός εξαμήνου, για την την αγορά ανθρωπιστικών αγαθών για τους πολίτες της. Εξάλλου επιτρέπει στην Τουρκία να δεχθεί τη μεταφορά των εν λόγω προϊόντων μέσω του πετρελαιαγωγού Kirku-Yumurtalic.

Η Ευρωπαϊκή Ενωση ανησυχεί σοβαρά για τις ταλαιπωρίες που υφίσταται ο πληθυσμός του Ιράκ, και, ειδικότερα, τα παιδία, και εύχεται να τεθεί σε εφαρμογή το ψήφισμα. Το ψήφισμα 986 θα τεθεί σε εφαρμογή την επομένη της ανακοίνωσης, από μέρους του Προέδρου του Συμβουλίου Ασφαλείας στα μέλη του Συμβουλίου Ασφαλείας, της παραλαβής της έκεθσης του Γενικού Γραμματέα των Ηνεμένων Εθνών, με την οποία θα δηλώνεται ότι συγκεντρώνονται οι προϋποθέσεις για την ουσιαστική εφαρμογή του ψηφίσματος.
ΓΡΑΠΤΗ ΕΡΩΤΗΣΗ P-3036/96 υποβολή: Elly Plooij-van Gorsel (ELDR) προς την Επιτροπή (31 Οκτωβρίου 1996)

Θέμα: Απασχόληση «φθηνών» Άγγλων εργαζομένων στις Κάτω Χώρες

1. Γνωρίζει η Επιτροπή ότι οι Κάτω Χώρες έχουν κατακλυσθεί από Άγγλους εργαζομένους, δεδομένου ότι το επίπεδο των αμοιβών και των κοινωνικών παροχών είναι χαμηλότερο στην Αγγλία από ό,τι στις Κάτω Χώρες;

2. Κρίνει η Επιτροπή ότι στην εσωτερική αγορά πρέπει να αποφεύγεται ο ανταγωνισμός επί κοινωνικών πτυχών;

3. Πιστεύει η Επιτροπή ότι το πρόβλημα αυτό θα εκλείψει με την εφαρμογή της οδηγίας σχετικά με την απόσπαση εργαζομένων προς παροχή υπηρεσιών;

4. Προβλέπει η Επιτροπή ότι θα προκύψουν προβλήματα κατά την εφαρμογή της οδηγίας στο Ηνωμένο Βασίλειο, έχοντας υπόψη ότι το εν λόγω κράτος μέλος ψήφισε κατά της οδηγίας;

Εάν ναι, τί προτίθεται να πράξει εν προκειμένω η Επιτροπή;

Απάντηση του κ. Flynn εξ ονόματος της Επιτροπής (12 Δεκεμβρίου 1996)

1. Σύμφωνα με τις πληροφορίες που έχει στη διάθεσή της η Επιτροπή και λαμβάνοντας υπόψη όλες τις μορφές απασχόλησης, 5.000 περίπου εργαζόμενοι απασχολούνται στον τομέα της εκμετάλλευσης στη θάλασσα («off-shore») στις Κάτω Χώρες. Η Επιτροπή δεν ενημερώθηκε, ωστόσο, σχετικά με τον σημαντικό αριθμό των εργαζομένων που προέρχονται από το Ηνωμένο Βασίλειο και ασκούν εκεί τέτοιου είδους δραστηριότητες, και στους οποίους εφαρμόζονται διατάξεις κοινωνικού δικαίου λιγότερο ευνοϊκές από εκείνες που ισχύουν στις Κάτω Χώρες.

2. Όσον αφορά τις διατάξεις κοινωνικής ασφάλισης, εφαρμόζεται ο κανονισμός (ΕΟΚ) αριθ. 1408/71 ((ΕΕ L 149 της 5.7.1971, κανονισμός που τροποποιήθηκε για τελευταία φορά από τον κανονισμό (ΕΚ) αριθ. 3096/95 (ΕΕ L 335 της 30.12.1995). )) για το θέμα αυτό.

3. Όσον αφορά τις διατάξεις του εργατικού δικαίου, πρέπει να αναφερθεί η οδηγία του Κοινοβουλίου και του Συμβουλίου που εκδόθηκε στις 16 Δεκεμβρίου 1996 σχετικά με την απόσπαση εργαζομένων στο πλαίσιο παροχής υπηρεσιών ((ΕΕ L 18, 21.1.1997, 1. )).

Γενικώς, η εν λόγω οδηγία προβλέπει ότι στους αποσπασμένους εργαζόμενους στο πλαίσιο διακρατικής παροχής υπηρεσιών δεν πρέπει να αφαιρείται το δικαίωμα για την εφαρμογής ενός συνόλου βασικών κανόνων του εργατικού δικαίου, ειδικότερα όσον αφορά τον ελάχιστο μισθό, που ισχύουν στο κράτος μέλος στο οποίο παρέχονται οι υπηρεσίες. Η οδηγία εφαρμόζεται ειδικότερα στις περιπτώσεις απόσπασης εργαζομένων σε εξέδρες άντλησης πετρελαίου ή γεωτρήσεων, για παράδειγμα, που βρίσκονται στα ύδατα που υπάγονται στη δικαιοδοσία ενός κράτους μέλους, όπως η υφαλοκρηπίδα.

4. Η οδηγία αυτή αφορά όλα τα κράτη μέλη ανεξαιρέτως. Τα κράτη μέλη έχουν προθεσμία τριών ετών από την ημέρα έκδοσης της οδηγίας για να λάβουν τα κατάλληλα μέτρα εκτέλεσης. Η Επιτροπή θα εξασφαλίσει την ορθή μεταφορά της εν λόγω οδηγίας στο εθνικό δίκαιο.
ΓΡΑΠΤΗ ΕΡΩΤΗΣΗ E-1842/96 υποβολή: David Bowe (PSE) προς την Επιτροπή (5 Iουλίου 1996)

Θέμα: Ντεμετόν-S-Μεθύλιο

Γνωρίζει η Επιτροπή τα επιβλαβή αποτελέσματα του χημικού προϊόντος Ντεμετόν-S-Μεθυλίου το οποίο χρησιμοποιείται ως φυτοφάρμακο στα σπρέϋ δημητριακών;

Λόγω του κινδύνου που δημιουργείται για τη δημόσια υγεία το εν λόγω φυτοφάρμακο απαγορέυθηκε στις Ηνωμένες Πολιτείες της Αμερικής. Θα προτείνει η Επιτροπή περιορισμούς στη χρήση του Ντεμετόν-S-Μεθυλίου προκειμένου να αποφευχθεί η δια του αέρος μεταφορά αυτής της επικίνδυνης ουσίας;

Απάντηση του κ. Fischler εξ ονόματος της Επιτροπής (17 Σεπτεμβρίου 1996)

Η Επιτροπή θα έρθει σε επαφή με τις αρχές των Ηνωμένων Πολιτειών για τη συλλογή των απαραίτητων πληροφοριών ώστε να απαντήσει στην ερώτηση και θα ανακοινώσει τα ευρήματά της το συντομότερο δυνατό.
ΓΡΑΠΤΗ ΕΡΩΤΗΣΗ E-3006/96 υποβολή: Anita Pollack (PSE) προς την Επιτροπή (11 Νοεμβρίου 1996)

Θέμα: Διοξίνες στο έδαφος

Διαθέτει η Επιτροπή συγκριτικά στοιχεία για την αύξηση της συγκέντρωσης διοξινών στο έδαφος των κρατών μελών; λαμβάνονται μέτρα για την αντιμετώπιση του προβλήματος αυτού;

Απάντηση της κας Bjerregaard εξ ονόματος της Επιτροπής (17 Δεκεμβρίου 1996)

Σήμερα, τα συγκριτικά στοιχεία σχετικά με την αύξηση της συγκέντρωσης της διοξίνης στο έδαφος της Κοινότητας είναι άκρως αποσπασματικά, αν και η Επιτροπή έχει ορισμένα στοιχεία σχετικά με τμήματα της Γερμανίας, της Αυστρίας και του Ηνωμένου Βασιλείου.

Η παρουσία διοξινών στο περιβάλλον, συμπεριλαμβανομένου του εδάφους, αποδίδεται γενικά στις ατμοσφαιρικές εκπομπές. Υφίστανται εν τω μεταξύ κοινοτικές νομοθετικές διατάξεις για τις εκπομπές διοξινών στον αέρα και για τις απορρίψεις στα ύδατα, οι οποίες μπορούν να θεωρηθούν ως μέσο επίτευξης του στόχου της κατά 90% μείωσης των εκπομπών διοξινών, το έτος 2005, σε σύγκριση με τα επίπεδα του 1985.

Τα τελευταία χρόνια έχει σημειωθεί σημαντική μείωση των εκπομπών διοξινών από τα κράτη μέλη, ιδίως λόγω των τεχνικών καύσεως των αποβλήτων, που έχουν υιοθετηθεί με βάση τις κοινοτικές οδηγίες σχετικά με την καύση των οικιακών και επικίνδυνων αποβλήτων. Η Επιτροπή επεξεργάζεται στρατηγική για τη διερεύνηση των δυνατοτήτων περιορισμού των εκπομπών από άλλες πηγές, λαμβανομένης υπόψη της ανάγκης προστασίας όλων των περιβαλλοντικών μέσων κατά τρόπο ολοκληρωμένο και σύμφωνο με την πρόσφατη οδηγία για την ολοκληρωμένη πρόληψη και έλεγχο της ρυπάνσεως (96/61/ΕΚ) ((ΕΕ αριθ. L 257 της 10.10.1996. )).
ΓΡΑΠΤΗ ΕΡΩΤΗΣΗ E-2921/96 υποβολή: Νικήτας Κακλαμάνης (UPE) προς την Επιτροπή (8 Νοεμβρίου 1996)

Θέμα: Θέσπιση προδιαγραφών των φίλτρων των τσιγάρων

Είναι αποδεκτό από την διεθνή βιβλιογραφία ότι ο καπνός του τσιγάρου περιέχει βλαπτικές ουσίες, με παρενέργειες, όπως η χρόνια βρογχίτιδα, το εμφύσημα και τα καρδιοαγγειακά νοσήματα ενώ παράλληλα δημιουργεί συνθήκες καρκινογένεσης.

Είναι γνωστό ότι η αέρια φύση του καπνού περιέχει τις πιο βλαπτικές ουσίες, όπως το μονοξείδιο του άνθρακα, τα τοξικά παράγωγα του μονοξειδίου του αζώτου, το υπεροξείδιο, το υπεροξείδιο του υδρογόνου, το υδροξύλια, κ.α., καθώς και τις καθαυτό καρκινογόνες ενώσεις (νιτροζοενώσεις, τις ημικινόνες, κ.α.) ενώ και η στερεά φύση (πισοειδείς ουσίες) συμμετέχει σε πολύ μικρό ποσοστό στις προαναφερθείσες παρενέργειες.

Επίσης είναι γνωστό ότι πρόσφατα Βρετανοί καρκινοπαθείς καπνιστές εστράφησαν δικαστικά κατά της Καπνοβιομηχανίας, ζητώντας αποζημιώσεις με το αιτιολογικό ότι δεν τροποποίησαν τα προϊόντα τους ώστε να μειωθεί ο κίνδυνος του καρκίνου σύμφωνα με την προειδοποίηση των γιατρών. Ερωτάται η Επιτροπή:

1. Για τα μέσα που έχουν ήδη ληφθεί ή πρόκειται να ληφθούν σε επίπεδο Ε.Ε. για τη βελτίωση της ποιότητας των τσιγάρων, ως προς την περιεκτικότητά τους σε βλαπτικές ουσίες, όπως αυτές που προαναφέρθησαν, και

2. Για τα μέτρα που έχουν ληφθεί για τη θέσπιση προδιαγραφών (standards) για τα φίλτρα τσιγάρων ως προς τις δυνατότητές τους να δεσμεύουν τις βλαπτικές ουσίες της αέριας φύσης του καπνού, αξιοποιώντας πλήρως την υπάρχουσα τεχνολογία για την προστασία της δημόσιας υγείας.

Απάντηση του κ. Flynn εξ ονόματος της Επιτροπής (21 Ιανουαρίου 1997)

1. Η οδηγία του Συμβουλίου 90/239/ΕΟΚ ((ΕΕ L 137, 30.5.1990 )) καθορίζει τα ανώτατα επίπεδα περιεκτικότητας πίσσας για τα τσιγάρα που διατίθενται στην αγορά της Κοινότητας. Η περιεκτικότητα πίσσας καθορίζεται στις αιτολογικές σκέψεις αυτής της οδηγίας ως παράγοντας που αυξάνει τους κινδύνους καρκίνου των πνευμόνων για τους καπνιστές. Η οδηγία του Συμβουλίου 89/622/ΕΟΚ ((ΕΕ L 359, 8.12.1989 )) σχετικά με την επισήμανση των προϊόντων καπνού, απαιτεί να αναγράφεται το ποσοστό πίσσας και νικοτίνης των τσιγάρων και επιβάλλει τη χρήση επισήμανσης προειδοποίησης για όλα τα προϊόντα καπνού.

2. Ουδέν.
ΓΡΑΠΤΗ ΕΡΩΤΗΣΗ E-2999/96 υποβολή: Νικήτας Κακλαμάνης (UPE) προς την Επιτροπή (8 Νοεμβρίου 1996)

Θέμα: Υγεία των κατοίκων του Λαυρίου

Η προκλητική επί χρόνια αδιαφορία των ελληνικών αρχών έχει φέρει σε τραγικά επίπεδα την κατάσταση της υγείας των 10.000 κατοίκων του Λαυρίου και της Λαυρεωτικής Χερσονήσου.

Συγκεκριμένα, υπάρχουν υψηλές συγκεντρώσεις τοξικών στοιχείων όπως αρσενικό, μόλυβδος, κάδμιο, υδράργυρος, ψευδάργυρος κ.α.

Από έρευνες που έχουν γίνει (μεταξύ αυτών και από το Ινστιτούτο Γεωλογικών και Μεταλλευτικών Ερευνών στα πλαίσια του Προγράμματος LIFE της Ε.Ε.), έχει εντοπιστεί από διπλάσια έως εξαπλάσια από τα κανονικά επίπεδα ποσότητα μολύβδου στο αίμα των παιδιών, και έως και δεκαπλάσια από την κανονική ποσότητα καδμίου στα δόντια τους.

Επίσης παρουσιάζονται καρκινογενέσεις, καρκινοπαθειες, υπερκινητικότητα των παιδιών, μειωμένη προσχολική επίδοση, πτώση του πνευματικού δείκτη ΙQ, και άλλα. Σε όλα αυτά προσετέθη και η χρησιμοποίηση σκουριάς ως μπάζα για τις επιχωματώσεις της προβλήτας του λιμανιού, για την οποία χρήση η Επίτροπος κυρία Wulf-Mathies έχει ζητήσει το άμεσο σταμάτημά της.

Επειδή το θέμα είναι άκρως σοβαρό θα ήθελα να ρωτήσω την Επιτροπή:

1. Τί σκοπεύει να κάνει άμεσα, ώστε να σταματήσει η περαιτέρω επιβάρυνση της περιοχής η οποία συνεχίζεται, χωρίς οι ελληνικές αρχές να παίρνουν τα κατάλληλα μέτρα;

2. Υπάρχει δυνατότητα ένταξης της περιοχής του Λαυρίου σε κάποιο Κοινοτικό Πρόγραμμα περιβαλλοντικής αποκατάστασης, και με ποια διαδικασία;

Aπάντηση της κας Bjerregaard εξ ονόματος της Επιτροπής (17 Δεκεμβρίου 1996)

Η Επιτροπή είναι ενήμερη, εδώ και πολλά έτη, των προβλημάτων ρύπανσης του Λαυρίου, των οποίων η προέλευση ανάγεται ήδη στην αρχαιότητα, και ιδίως στις μεταλλευτικές δραστηριότητες.

Προκειμένου να συμβάλει στην επίλυση των προβλημάτων αυτών, η Επιτροπή επέλεξε, στο πλαίσιο του προγράμματος Life, το έργο 93/GR/A14/GR/4756, το οποίο αποσκοπεί στην αποκατάσταση μιας ζώνης του Λαυρίου που έχει ρυπανθεί σοβαρά με μόλυβδο και άλλα βαρέα μέταλλα και αποβλέπει, επίσης, στην προώθηση της αειφόρου ανάπτυξης της περιοχής με την υποστήριξη των τοπικών αρχών. Το έργο αυτό είναι βέβαιο πως θα συμβάλει στη βελτίωση της ποιότητας ζωής των κατοίκων της περιοχής. Η Κοινότητα συγχρηματοδοτεί το εν λόγω έργο, το οποίο έχει αναλάβει ο δήμος Λαυρίου. (631.588 ECU από πλευράς Κοινότητας και 731.322 ECU από τον δήμο).

Οσον αφορά τη χρησιμοποίηση σκουριάς ως υλικού επιχωμάτωσης, η Επιτροπή έλαβε επισήμως διαβεβαιώσεις από πλευράς ελληνικών αρχών ότι σύμφωνα με μελέτες που έχουν πραγματοποιηθεί επί του θέματος, δεν υπάρχουν αρνητικές επιπτώσεις από τη χρησιμοποίηση της πρακτικής αυτής.

Η Επιτροπή δεν υπολογίζει να εγκρίνει ειδικά μέτρα για την περιοχή. Εναπόκειται στις ελληνικές αρχές να προτείνουν στην Επιτροπή δράσεις στο πλαίσιο των ήδη υφισταμένων επιχειρησιακών προγραμμάτων. Σε τέτοια περίπτωση, η Επιτροπή θα δώσει κατάλληλη συνέχεια, αφού εξετάσει τον σχετικό φάκελο.
ΓΡΑΠΤΗ ΕΡΩΤΗΣΗ E-3004/96 υποβολή: Anita Pollack (PSE) προς την Επιτροπή (11 Νοεμβρίου 1996)

Θέμα: Εκπομπές HCFC

Τί ενέργειες έχουν αναληφθεί προκειμένου να μειωθούν οι εκπομπές HFC-23 που προκύπτει ως παραπροϊόν κατά την κατασκευή HCFC-22;

Απάντηση της κας Bjerregaard εξ ονόματος της Επιτροπής (16 Δεκεμβρίου 1996)

Εντασσόμενο στη σύμβαση-πλαίσιο των Ηνωμένων Εθνών για τη μεταβολή του κλίματος, συντάσσεται πρωτόκολλο που θα υποβληθεί προς έγκριση στη Συνδιάσκεψη των μερών, η οποία θα πραγματοποιηθεί στην Ιαπωνία τον Δεκέμβριο του 1997 7 αυτό αναμένεται να περιλαμβάνει νομικώς δεσμευτικούς ποσοτικούς στόχους για τον περιορισμό και τη μείωση των εκπομπών αερίων θερμοκηπίου, καθώς και δεσμεύσεις από πλευράς πολιτικής και μέτρων. Η Επιτροπή έχει ήδη υποβάλει προτάσεις για τη λήψη κοινών ή συντονισμένων μέτρων από πλευράς των, μεταξύ άλλων, εκβιομηχανισμένων χωρών. Μία από τις προτάσεις στο πλαίσιο αυτό αφορά τις εκπομπές υδροφθορανθράκων (HFC). Μολονότι η πρόταση αυτή χρήζει περαιτέρω επεξεργασίας, ένα από τα βασικά χαρακτηριστικά της θα είναι η μείωση των εκπομπών HFC-23, τα οποία, μεταξύ των διαφόρων αερίων θερμοκηπίου, χαρακτηρίζονται από εξαιρετικά υψηλή δυναμικότητα θέρμανσης του πλανήτη.

Η μείωση των εκπομπών παραπροϊόντων των HFC-23 κατά την παραγωγή υδροχλωροφθορανθράκων (HCFC) - 22 αποτελεί έναν από τους αποδοτικότερους τρόπους περιορισμού των εκπομπών των φθορανθράκων σε βραχυπρόθεσμη βάση. Ορισμένοι παραγωγοί HCFC - 22 έχουν ήδη λάβει μέτρα περιορισμού των εκ μέρους τους εκπομπών παραπροϊόντων HFC - 23.
ΓΡΑΠΤΗ ΕΡΩΤΗΣΗ E-2984/96 υποβολή: David Hallam (PSE) προς την Επιτροπή (8 Νοεμβρίου 1996)

Θέμα: Συστοιχίες κλωβών

Σε συνέχεια της απάντησης που έδωσε στη γραπτή ερώτηση αριθ. Ε-0878/96 ((ΕΕ C 280 της 25.9.1996, σελ. 97 )), ερωτάται η Επιτροπή, τι μέτρα λαμβάνονται από την Επιτροπή ή τα κράτη μέλη για την οργάνωση των επιθεωρήσεων που απαιτούνται προκειμένου να εξασφαλισθεί η ομοιόμορφη εφαρμογή της οδηγίας 88/166/ΕΟΚ ((ΕΕ L 74 της 19.3.1988, σελ. 83 ));

Απάντηση του κ. Fischler εξ ονόματος της Επιτροπής (17 Δεκεμβρίου 1996)

Η Επιτροπή πληροφορεί με λύπη της το Αξιότιμο Μέλος του Κοινοβουλίου ότι, όπως έχει ήδη αναφέρει στην απάντησή της στην γραπτή ερώτηση Ε-878/96 του κ. Provan ((ΕΕ αριθ. C 280 της 25.9.19796 )), και, με αρκετές άλλες ευκαιρίες, σε άλλα Αξιότιμα Μέλη του Κοινοβουλίου, η Επιτροπή έχει προς το παρόν έλλειψη προσωπικού στον τομέα των κτηνιατρικών επιθεωρήσεων. Η κατάσταση αυτή δεν έχει βελτιωθεί από την προηγούμενη απάντηση.

Σε αυτές τις συνθήκες η Επιτροπή πρέπει να χρησιμοποιεί τους λίγους πόρους που διαθέτει για να διαχειρισθεί ένα περιορισμένο φάσμα προτεραιοτήτων.

Όπως έχει ήδη αναφερθεί, η Επιτροπή είναι έτοιμη να εκπληρώσει τις υποχρεώσεις της, μόλις καταστούν διαθέσιμα τα κονδύλια του προϋπολογισμού που απαιτούνται για την απασχόληση περισσότερων επιθεωρητών στον κτηνιατρικό τομέα.
ΓΡΑΠΤΗ ΕΡΩΤΗΣΗ P-2828/96 υποβολή: Honor Funk (PPE) προς την Επιτροπή (16 Οκτωβρίου 1996)

Θέμα: Εξέλιξη της τιμής παραγωγής γάλακτος και του εμπορίου με δικαιώματα ποσοστώσεων για τα γαλακτοκομικά προϊόντα

Ο κανονισμός σχετικά με τις ποσοστώσεις για τα γαλακτοκομικά προϊόντα ισχύει μέχρι το έτος 2000. Ο αρμόδιος Επίτροπος εξήγγειλε ότι οι προτάσεις για τη μεταρρύθμιση του γαλακτοκομικού τομέα θα υποβληθούν στις αρχές του 1997. Για την αξιολόγηση των μέτρων που πρόκειται να ληφθούν στο μέλλον απαιτείται η εκτίμηση των επιπτώσεων της μεταρρύθμισης του 1992 στον γαλακτοκομικό τομέα. Ως εκ τούτου, καλείται η Επιτροπή να απαντήσει στα ακόλουθα ερωτήματα:

1. Πώς εξελίχθηκε η τιμή παραγωγής γάλακτος στα κράτη μέλη μετά τη γεωργική μεταρρύθμιση του 1992;

2. Πόσα δικαιώματα ποσοστώσεων για τα γαλακτοκομικά προϊόντα πωλήθηκαν ή μισθώθηκαν (leasing) κατ' έτος στα επί μέρους κράτη μέλη από το οικονομικό έτος 1992/1993 και ποιό ποσοστό επί της συνολικής ποσόστωσης του εκάστοτε κράτους μέλους αντιπροσώπευαν οι ποσότητες αυτές;

3. Πώς εξελίχθηκαν στα επί μέρους κράτη μέλη από το οικονομικό έτος 1992/93 οι τιμές που επετεύχθησαν κατά την πώληση ή τη μίσθωση (leasing) των δικαιωμάτων ποσοστώσεων για τα γαλακτοκομικά προϊόντα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις P-2828/96 και P-2829/96 (31 Οκτωβρίου 1996)

1. H τιμή του γάλακτος περιεκτικότητας 3,7% σε λιπαρές ουσίεςμε την οποία πληρώθηκε ο παραγωγός κάθε κράτους μέλους από το 1992 ήταν (σε εθνικό νόμισμα ανά 100 κιλά):

>TABLE>

2. Σύμφωνα με την κοινοτική νομοθεσία, η διαθέσιμη ποσότητα αναφοράς για μία εκμετάλλευση μεταφέρεται μαζί με αυτή στην περίπτωση πώλησης ή εκμίσθωσης της εκμετάλλευσης στους παραγωγούς που την αναλαμβάνουν. Επιπλέον, κατά παρέκκλιση της ανωτέρω αρχής, τα κράτη μέλη μπορούν, υπό ορισμένους όρους, να επιτρέψουν τη μεταφορά των ποσοτήτων αναφοράς χωρίς τη μεταφορά της αντίστοιχης γης. Τα κράτη μέλη δεν ανακοινώνουν στην Επιτροπή τις πραγματοποιηθείσες μεταφορές, με ή άνευ γης, και, επομένως, η Επιτροπή δε διαθέτει τα στοιχεία που ζητά το Αξιότιμο Μέλος του Κοινοβουλίου. Σε ό,τι αφορά τις προσωρινές εκχωρήσεις, οι ποσότητες που ακολουθούν αφορούν αυτές που εκχωρήθηκαν προσωρινά (σε τόννους):

>TABLE>

Τα κράτη μέλη που δεν αναφέρονται στον παραπάνω πίνακα δεν επιτρέπουν τις προσωρινές εκχωρήσεις.

3. Τα κράτη μέλη δεν ανακοινώνουν στην Επιτροπή τα στοιχεία που ζητά το Αξιότιμο Μέλος του Κοινοβουλίου και, επομένως, η Επιτροπή δεν είναι σε θέση να τα παράσχει.
ΓΡΑΠΤΗ ΕΡΩΤΗΣΗ P-2920/96 υποβολή: Jaime Valdivielso de Cuι (PPE) προς την Επιτροπή (25 Οκτωβρίου 1996)

Θέμα: Ρύθμιση της καλλιέργειας και της αγοράς της πατάτας σε όλη την έκταση της Ευρωπαϊκής Ένωσης

Γνωρίζοντας τη σπουδαία θέση που κατέχει η πατάτα στη διατροφή των Ευρωπαίων και στην αγορά τροφίμων, αλλά και τη σημασία της όσον αφορά τη δημιουργία θέσεων εργασίας 7 επισημαίνοντας, εξάλλου, τα αιτήματα των γεωργοκτηνοτροφικών ενώσεων, όπως εκείνη της Alava, που ζητούν την οριστική ρύθμιση της αγοράς αυτής και λαμβάνοντας υπόψη ότι η σχετική πρόταση Κανονισμού της Επιτροπής δημοσιεύθηκε στις 17 Δεκεμβρίου 1992,πώς εξηγείται η σχεδόν τετραετής καθυστέρηση της οριστικής έγκρισης του Κανονισμού;

Θεωρεί η Επιτροπή σημαντική τη διαμόρφωση μιας Κοινής Οργάνωσης Αγοράς (ΚΟΑ) για την καλλιέργεια και την αγορά της πατάτας; Εάν ναι, πότε προτίθεται η Επιτροπή να ρυθμίσει οριστικά την καλλιέργεια και την αγορά της πατάτας σε κοινοτικό επίπεδο;

Σε ποιές ενέργειες πρόκειται να προβεί η Επιτροπή, με στόχο την εξέταση μεγέθους του προβλήματος και την ταχεία επίλυσή του;

Απάντηση του κ. Fischler εξ ονόματος της Επιτροπής (14 Νοεμβρίου 1996)

Η Επιτροπή κρίνει ότι είναι απαραίτητο να δημιουργηθεί μια κοινή οργάνωση αγοράς (ΚΟΑ) στον τομέα των γεωμήλων. Πράγματι, είναι αδικαιολόγητο, υπό τους όρους της ενιαίας αγοράς, να αποτελεί ένα προϊόν τόσο σημαντικό όσο τα γεώμηλα, το αντικείμενο ασυντόνιστων εθνικών πολιτικών.

Κατά συνέπεια, η Επιτροπή υπέβαλε κατά το 1992 στο Συμβούλιο πρόταση για τη δημιουργία μιας ΚΟΑ για τα γεώμηλα ((έγγρ. COM(92) 185 )). Μετά από εξέταση στην οποία προέβη το Κοινοβούλιο, η Επιτροπή υπέβαλε νέο τροποποιημένο κείμενο στο Συμβούλιο, το Μάιο του 1993.

Η τροποποιηθείσα πρόταση δεν έλαβε πλειοψηφία στο Συμβούλιο, δεδομένου ότι ορισμένες αντιπροσωπείες αντιτίθενται στη δημιουργία ενός καθεστώτος και άλλες αποφαίνονται υπέρ μιας κοινής οργάνωσης αγοράς με αυξημένές δαπάνες προϋπολογισμού.

Η Επιτροπή θεωρεί ότι η πρόταση που διατύπωσε αποτελεί τον καλύτερο δυνατό συμβιβασμό των αποκλινόντων συμφερόντων των κρατών μελών.
ΓΡΑΠΤΗ ΕΡΩΤΗΣΗ E-2279/96 υποβολή: Joan Vallvι (ELDR) προς την Επιτροπή (27 Αυγούστου 1996)

Θέμα: Η ασθένεια του ιού της λύπης

Ο ιός της λύπης των εσπεριδοειδών είναι υπεύθυνος για τη σοβαρότερη ασθένεια που μαστίζει σήμερα την καλλιέργεια αυτή στο Αυτόνομο Διοικητικό Διαμέρισμα της Βαλένθια. Περίπου 19 εκατομμύρια δένδρα (κυρίως πορτοκαλιές και μανταρινιές) που προήλθαν από εμβολιασμό σε νεραντζιές, ξεράθηκαν στις περιοχές της Βαλένθια, της Μούρθια και του Δέλτα του Έβρου (Καταλωνία). Η ταχύτητα εξάπλωσης της ασθένειας έχει αυξηθεί σημαντικά τα τελευταία χρόνια.

Συγκεκριμένα, οι πορτοκαλιές του Αυτόνομου Διοικητικού Διαμερίσματος της Βαλένθια έχουν προσβληθεί από τον ιό σε ποσοστό περίπου 50-60% και, στα επόμενα 2-3 χρόνια, το ποσοστό αυτό αναμένεται να αυξηθεί σημαντικά, γεγονός που συνεπάγεται τη σοβαρή οπισθοδρόμηση της γεωργίας της περιοχής, λόγω της εκρίζωσης δένδρων, καθώς και τεράστια οικονομική ζημία για τους αγρότες. Για την αντιμετώπιση της κατάστασης, είναι απαραίτητος ο εκσυγχρονισμός των παραγωγικών δομών και των αγροτικών εκμεταλλεύσεων.

Θα μπορούσε η Επιτροπή να αναφέρει εάν έχει λάβει γνώση της ύπαρξης του ιού αυτού και των καταστροφικών του συνεπειών, καθώς και εάν έχουν προβλεφθεί ενέργειες για την επίλυση του σοβαρότατου αυτού προβλήματος;

Απάντηση του κ. Fischler εξ ονόματος της Επιτροπής (11 Νοεμβρίου 1996)

Η Επιτροπή έχει γνώση της εμφάνισης του ιού της λύπης των εσπεριδοειδών στην Ισπανία, και επί πολλά χρόνια την απασχολούσε το θέμα των αιφνιδίων αυτών εκδηλώσεων. Επίσης η οδηγία 77/93/ΕΟΚ ((ΕΕ αριθ. L 26 της 31.01.1977. )) για την υγεία των φυτών, που αφορά τα προστατευτικά μέτρα κατά της εισαγωγής στην Κοινότητα, επιβλαβών οργανισμών για τα φυτά ή τα φυτικά προϊόντα και κατά της εξάπλωσής τους στην Κοινότητα, όπως τροποποιήθήκε με την οδηγία 96/14/ΕΚ ((ΕΕ αριθ. L 68 της 19.03.1996. )), περιέχει διατάξεις για την πρόληψη της εισαγωγής αυτού του ιού στην Κοινότητα και κατά της εξάπλωσής του εντός της Κοινότητας.

Οι διατάξεις αυτές περιλαμβάνουν αγρονομικά μέτρα όπως την εξαφάνιση των φύλλων και των μίσχων καθώς επίσης και μέτρα που αφορούν την μετακίνηση φυτών που έχουν προσβληθεί από τον ιό, εντός της Κοινότητας. Πολλά φυτά που προέρχονται από τρίτες χώρες, δεν μπορούν να εισάγονται στην Κοινότητα ενώ φυτά της Κοινότητας υπόκεινται σε αυστηρά μέτρα ελέγχου που περιλαμβάνουν επιθεώρηση και δοκιμασίες στο πλαίσιο ενός κοινού προγράμματος πιστοποίησης.

Η Επιτροπή θεωρεί ότι οι διατάξεις αυτές θα προστατεύσουν την Κοινότητα από την εισαγωγή και την εξάπλωση αυτού του ιού.
ΓΡΑΠΤΗ ΕΡΩΤΗΣΗ E-2397/96 υποβολή: Hiltrud Breyer (V) προς την Επιτροπή (6 Σεπτεμβρίου 1996)

Θέμα: Απόφαση 94/730/ΕΚ για τη θέσπιση απλοποιημένων διαδικασιών σχετικά με τη σκόπιμη ελευθέρωση γενετικά τροποποιημένων φυτών - Άρθρο 21 της οδηγίας 90/220/ΕΟΚ

1. Με ποιό τρόπο και με ποιό αποτέλεσμα συμμετείχε η Επιτροπή που ορίζεται στο άρθρο 21 της οδηγίας 90/220/ΕΟΚ ((EE L 117 της 08.05.1990, σελ. 15 )) στον καθορισμό των κριτηρίων για την απλοποιημένη διαδικασία, σύμφωνα με την απόφαση 94/730/ΕΚ ((EE L 292 της 12.11.1994, σελ. 31 ));

2. Ζητήθηκε η γνώμη της Επιτροπής που ορίζεται στο άρθρο 21 της προαναφερόμενης οδηγίας για το περιεχόμενο του παραρτήματος της απόφασης 94/730/ΕΚ;

3. Εάν ναι, με ποιά πλειοψηφία ενέκρινε η Επιτροπή αυτή τη γνωμοδότηση για το περιεχόμενο του παραρτήματος;

4. Συμφωνεί η γνωμοδότηση της Επιτροπής με το περιεχόμενο του παραρτήματος;

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-2394/96, E-2395/96, E-2396/96, E-2397/96, E-2398/96, E-2399/96, E-2400/96, E-2401/96, E-2402/96, E-2403/96 και E-2405/96 (14 Οκτωβρίου 1996)

Οι απαντήσεις στις ανωτέρω γραπτές ερωτήσεις αναδεικνύουν ορισμένα τεχνικά και νομικά προβλήματα σχετικά με την εφαρμογή της οδηγίας 90/220/ΕΟΚ ((ΕΕ αριθ. L 117 της 8.5.1990. )) και ιδίως σχετικά με τις ρυθμίσεις εισαγωγής των απλοποιημένων διαδικασιών.

Η Επιτροπή εξετάζει την εφαρμογή της εν λόγω οδηγίας, αφότου ετέθη σε ισχύ, προκειμένου να συντάξει και δημοσιοποιήσει έκθεση η οποία θα διαβιβαστεί στο Εύρωπαϊκό Κοινοβούλιο και στο Συμβούλιο.

Στο πλαίσιο αυτό θα εξεταστούν τα ερωτήματα που θέτει το αξιότιμο μέλος του Κοινοβουλίου και η Επιτροπή θα λάβει υπόψη τα θιγόμενα σημεία.